title: Deċiżjoni tal-Kunsill (UE) 2016/1981 tat-8 ta' Novembru 2016 li taħtar membru supplenti, propost mir-Renju tal-Iżvezja fil-Kumitat tar-Reġjuni

text:
               12.11.2016

               MT

               Il-Ġurnal Uffiċjali tal-Unjoni Ewropea

               L 305/29

         DEĊIŻJONI TAL-KUNSILL (UE) 2016/1981
   tat-8 ta' Novembru 2016
   li taħtar membru supplenti, propost mir-Renju tal-Iżvezja fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Żvediż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fl-20 ta' Lulju 2015, bid-Deċiżjoni tal-Kunsill (UE) 2015/1203 (4), is-Sur Kenth LÖVGREN ġie sostitwita mis-Sinjura Ingeborg WIKSTEN bħala membru supplenti.

               (2)

               Konsegwentement għal tmiem il-mandat tas-Sinjura Ingeborg WIKSTEN, sar vakanti s-siġġu ta' membru supplenti fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Mohamad HASSAN, Ledamot i kommunfullmäktige, Uppsala kommun.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-8 ta' Novembru 2016.

            Għall-Kunsill

            Il-President

         P. KAŽIMÍR

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Id-Deċiżjoni tal-Kunsill (UE) 2015/1203 tal-20 ta' Lulju 2015 li taħtar tliet membri Żvediżi u sitt membri supplenti Żvediżi fil-Kumitat tar-Reġjuni (ĠU L 195, 23.7.2015, p. 44).


title: 2013/374/UE: Deċiżjoni tal-Kunsill tad- 9 ta’ Lulju 2013 li taħtar membru tal-Qorti tal-Awdituri

text:
               12.7.2013

               MT

               Il-Ġurnal Uffiċjali tal-Unjoni Ewropea

               L 191/11

         DEĊIŻJONI TAL-KUNSILL
   tad-9 ta’ Lulju 2013
   li taħtar membru tal-Qorti tal-Awdituri
   (2013/374/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 286(2) tiegħu,
   Wara li kkunsidra t-Trattat tal-Adeżjoni tar-Repubblika tal-Kroazja,
   Wara li kkunsidra l-Opinjoni tal-Parlament Ewropew (1),
   Billi:

               (1)

               F’konformità mat-tieni subparagrafu tal-Artikolu 285 tat-Trattat dwar il-Funzjonament tal-Unjoni Ewropea, il-Qorti tal-Awdituri għandha tkun komposta minn ċittadin wieħed minn kull Stat Membru.

               (2)

               Wara l-adeżjoni tar-Repubblika tal-Kroazja mal-Unjoni Ewropea, il-Qorti tal-Awdituri għandha titkabbar bil-ħatra ta’ membru addizzjonali għal mandat ta’ sitt snin,

         ADOTTA DIN ID-DEĊIŻJONI:
   Artikolu 1
   Is-Sur Neven MATES huwa b’dan maħtur membru tal-Qorti tal-Awdituri għall-perijodu ta’ sitt snin mill-15 ta’ Lulju 2013 sal-14 ta’ Lulju 2019.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-9 ta’ Lulju 2013.

            Għall-Kunsill

            Il-President

         R. ŠADŽIUS

      (1)  L-Opinjoni tat-12 ta’ Ġunju 2013 (għadha mhijiex ippubblikata fil-Ġurnal Uffiċjali).


title: Deċiżjoni tar-Rappreżentanti tal-Gvernijiet ta' l-Istati Membri tat- 22 ta’ Ġunju 2006 li taħtar imħallef fil-Qorti tal-Prim'Istanza tal-Komunitajiet Ewropej

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               52

         DEĊIŻJONI TAR-RAPPREŻENTANTI TAL-GVERNIJIET TA' L-ISTATI MEMBRI
   tat-22 ta’ Ġunju 2006
   li taħtar imħallef fil-Qorti tal-Prim'Istanza tal-Komunitajiet Ewropej
   (2006/481/KE, Euratom)
   IR-RAPPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 224 tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 140 tiegħu,
   Billi:
   Skond l-Artikoli 5 u 7, flimkien ma' l-Artikolu 47 tal-Protokoll dwar l-Istatut tal-Qorti tal-Ġustizzja u konsegwentement għar-riżenja tas-Sinjura Pernilla LINDH, għandu jinħatar imħallef fil-Qorti tal-Prim'Istanza tal-Komunitajiet Ewropej għall-perjodu li fadal tal-mandat tagħha, jiġifieri sal-31 ta' Awwissu 2007,
   IDDEĊIDEW KIF ĠEJ:
   Artikolu 1
   Is-Sur Nils WAHL huwa b'dan maħtur imħallef fil-Qorti tal-Prim'Istanza tal-Komunitajiet Ewropej mid-data tal-ġurament tiegħu sal-31 ta' Awwissu 2007.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussel, 22 ta’ Ġunju 2006.

            Għall-Kunsill

            Il-President

         G. WOSCHNAGG


title: 2013/338/UE: Deċiżjoni tar-Rappreżentanti tal-Gvernijiet tal-Istati Membri tas- 26 ta’ Ġunju 2013 li taħtar Imħallfin fil-Qorti tal-Ġustizzja

text:
               29.6.2013

               MT

               Il-Ġurnal Uffiċjali tal-Unjoni Ewropea

               L 179/94

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tas-26 ta’ Ġunju 2013
   li taħtar Imħallfin fil-Qorti tal-Ġustizzja
   (2013/338/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 253 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
   Billi:

               (1)

               Skont l-Artikoli 5 u 7 tal-Protokoll dwar l-Istatut tal-Qorti tal-Ġustizzja tal-Unjoni Ewropea u wara r-riżenja tas-Sinjuri Uno LÕHMUS u Jean-Jacques KASEL, b'effett mis-6 ta' Ottubru 2013, għandhom jinħatru żewġ Imħallfin fil-Qorti tal-Ġustizzja għall-bqija tal-mandat tas-Sinjuri Uno LÕHMUS u Jean-Jacques KASEL, jiġifieri sas-6 ta' Ottubru 2015.

               (2)

               Is-Sinjura Küllike JÜRIMÄE u s-Sur François BILTGEN ġew proposti bħala kandidati għall-postijiet li tbattlu.

               (3)

               Il-Kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sinjura Küllike JÜRIMÄE u tas-Sur François BILTGEN għall-qadi tal-funzjonijiet ta' Mħallfin fil-Qorti tal-Ġustizzja,

         ADOTTAW DIN ID-DEĊIŻJONI:
   Artikolu 1
   Għandhom jinħatru Mħallfin fil-Qorti tal-Ġustizzja għall-perijodu mis-6 ta' Ottubru 2013 sas-6 ta' Ottubru 2015:

               —

               Is-Sinjura Küllike JÜRIMÄE

               —

               Is-Sur François BILTGEN

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-26 ta’ Ġunju 2013.

            Il-President

         R. MONTGOMERY


               21.6.2016

               MT

               Il-Ġurnal Uffiċjali tal-Unjoni Ewropea

               C 224/36

         P8_TA(2014)0005
   Kompożizzjoni numerika tad-delegazzjonijiet interparlamentari
   Deċiżjoni tal-Parlament Ewropew tas-16 ta' Lulju 2014 dwar l-għadd tal-membri ta' delegazzjonijiet interparlamentari (2014/2704(RSO))
   (2016/C 224/10)

      Il-Parlament Ewropew,

               —

               wara li kkunsidra l-proposta għal deċiżjoni tal-Konferenza tal-Presidenti,

               —

               wara li kkunsidra d-deċiżjoni tiegħu tat-12 ta' Marzu 2014 dwar in-numru tad-delegazzjonijiet interparlamentari, tad-delegazzjonijiet għall-kumitati parlamentari konġunti u tal-assemblej parlamentari multilaterali (1),

               —

               wara li kkunsidra l-Artikolu 212 tar-Regoli ta' Proċedura tiegħu,

               1.

               Jiddeċiedi li jistabbilixxi kif ġej is-saħħa numerika tad-delegazzjonijiet interparlamentari li ġejjin:

                           (a)

                              L-Ewropa, il-Balkani tal-Punent u t-Turkija

                           Delegazzjoni għall-Kumitat Parlamentari Konġunt UE-eks Repubblika Jugoslava tal-Maċedonja: 13-il Membru
                           Delegazzjoni għall-Kumitat għall-Kooperazzjoni Parlamentari bejn l-UE u t-Turkija: 25 Membru
                           Delegazzjoni għar-relazzjonijiet mal-Isvizzera, l-Islanda u n-Norveġja u għall-Kumitat Parlamentari Konġunt taż-Żona Ekonomika Ewropea (ŻEE): 17-il Membru
                           Delegazzjoni għall-Kumitat Parlamentari għall-Istabbilizzazzjoni u Assoċjazzjoni UE-Serbja: 15-il Membru
                           Delegazzjoni għall-Kumitat Parlamentari għall-Istabbilizzazzjoni u Assoċjazzjoni UE-Albanija: 14-il Membru
                           Delegazzjoni għall-Kumitat Parlamentari għall-Istabbilizzazzjoni u Assoċjazzjoni UE-Montenegro: 14-il Membru
                           Delegazzjoni għar-relazzjonijiet mal-Bosnja-Ħerzegovina u mal-Kosovo: 13-il Membru

                           (b)

                              Ir-Russja u l-istati tas-Sħubija tal-Lvant

                           Delegazzjoni għall-Kumitat għall-Kooperazzjoni Parlamentari bejn l-UE u r-Russja: 31 Membru
                           Delegazzjoni għall-Kumitat għall-Kooperazzjoni Parlamentari bejn l-UE u l-Ukrajna: 16-il Membru
                           Delegazzjoni għall-Kumitat għall-Kooperazzjoni Parlamentari bejn l-UE u l-Moldova: 14-il Membru
                           Delagazzjoni għar-relazzjonijiet mal-Belarus: 12-il Membru
                           Delegazzjoni għall-Kumitati ta' Kooperazzjoni Parlamentari UE-Armenja, UE-Ażerbajġan, u UE-Ġorġja: 18-il Membru

                           (c)

                              Il-Magreb, Il-Maxreq, l-Iżrael u l-Palestina

                           Delegazzjoni għar-relazzjonijiet ma':

                                       —

                                       L-Iżrael: 18-il Membru

                                       —

                                       il-Kunsill Leġiżlattiv Palestinjan: 18-il Membru

                                       —

                                       il-pajjiżi tal-Magreb u l-Unjoni Għarbija tal-Magreb: 18-il Membru

                                       —

                                       il-pajjiżi tal-Maxreq: 18-il Membru

                           (d)

                              Il-Peniżola Għarbija, l-Iraq u l-Iran

                           Delegazzjoni għar-relazzjonijiet ma':

                                       —

                                       il-Peniżola Għarbija: 15-il Membru

                                       —

                                       L-Iraq: 8 Membri

                                       —

                                       L-Iran: 12-il Membru

                           (e)

                              Il-Kontinent Amerikan

                           Delegazzjoni għar-relazzjonijiet ma':

                                       —

                                       l-Istati Uniti: 58 Membru

                                       —

                                       il-Kanada: 16-il Membru

                                       —

                                       ir-Repubblika Federattiva tal-Brażil: 14-il Membru

                                       —

                                       il-pajjiżi tal-Amerika Ċentrali: 15-il Membru

                                       —

                                       il-pajjiżi tal-Komunità Andina: 12-il Membru

                                       —

                                       il-Mercosur: 19-il Membru

                                 Delegazzjoni għall-Kumitat għall-Kooperazzjoni Parlamentari bejn l-UE u l-Messiku: 14-il Membru
                           Delegazzjoni għall-Kumitat għall-Kooperazzjoni Parlamentari bejn l-UE u ċ-Ċile: 15-il Membru
                           Delegazzjoni għall-Kumitat Parlamentari Cariforum-UE: 15-il Membru

                           (f)

                              l-Ażja/Paċifiku

                           Delegazzjoni għar-relazzjonijiet ma':

                                       —

                                       il-Ġappun: 24 Membru

                                       —

                                       ir-Repubblika Popolari taċ-Ċina: 37 Membru

                                       —

                                       l-Indja: 24 Membru

                                       —

                                       l-Afganistan: 8 Membri

                                       —

                                       il-pajjiżi tal-Ażja tan-Nofsinhar: 15-il Membru

                                       —

                                       il-pajjiżi tax-Xlokk tal-Ażja u l-Assoċjazzjoni tan-Nazzjonijiet tax-Xlokk tal-Ażja (ASEAN): 26 Membru

                                       —

                                       il-Peniżola Koreana: 12-il Membru

                                       —

                                       l-Awstralja u New Zealand: 12-il Membru

                                 Delegazzjoni għall-Kumitati ta' Kooperazzjoni Parlamentari UE-Kazakistan, UE-Kirgiżistan, UE-Uzbekistan u UE-Taġikistan, u għar-relazzjonijiet mat-Turkmenistan u l-Mongolja: 19-il Membru

                           (g)

                              l-Afrika

                           Delegazzjoni għar-relazzjonijiet ma':

                                       —

                                       l-Afrika t'Isfel: 16-il Membru

                                       —

                                       il-Parlament Pan-Afrikan: 12-il Membru

                           (h)

                              L-Assemblej Multilaterali

                           Delegazzjoni għall-Kumitat għall-Kooperazzjoni Parlamentari bejn l-UE u l-ACP: 78 Membru
                           Delegazzjoni għall-Assemblea Parlamentari tal-Unjoni għall-Mediterran: 49 Membru
                           Delegazzjoni għall-Assemblea Parlamentari Ewro-Latino Amerikana: 75 Membru
                           Delegazzjoni għall-Assemblea Parlamentari Euronest: 60 Membru
                           Delegazzjoni għar-relazzjonijiet mal-Assemblea Parlamentari tan-NATO: 10 Membri

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

      (1)  Testi adottati ta' dik id-data, P7_TA(2014)0217.


Deċiżjoni tal-Parlament Ewropew ta' l-10 ta' Lulju 2007 dwar id-dħul ta' Artikolu ġdid 204a dwar "Corrigenda" fir-Regoli ta' Proċedura tal-Parlament (2005/2041(REG))


title: 2014/454/UE: Deċiżjoni tal-Kunsill tat- 8 ta' Lulju 2014 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Anness XX (Ambjent) tal-Ftehim ŻEE

text:
                  12.7.2014

                  MT

                  Il-Ġurnal Uffiċjali tal-Unjoni Ewropea

                  L 205/20

            DEĊIŻJONI TAL-KUNSILL
      tat-8 ta' Lulju 2014
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Anness XX (Ambjent) tal-Ftehim ŻEE

         (2014/454/UE)

      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 175(1) flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) ('il-Ftehim ŻEE') daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Anness XX (Ambjent) tal-Ftehim ŻEE.

                  (3)

                  Id-Direttiva 2009/128/KE tal-Parlament Ewropew u tal-Kunsill (3) għandha tiġi inkorporata fil-Ftehim ŻEE.

                  (4)

                  L-Anness XX (Ambjent) tal-Ftehim ŻEE għandu għalhekk jiġi emendat kif meħtieġ.

                  (5)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XX (Ambjent) tal-Ftehim ŻEE għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-8 ta' Lulju 2014.

               Għall-Kunsill

               Il-President

            P. C. PADOAN

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Direttiva 2009/128/KE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għal azzjoni Komunitarja biex jinkiseb użu sostenibbli tal-pestiċidi (ĠU L 309, 24.11.2009, p. 71).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2014
         ta'
         li temenda l-Anness XX (Ambjent) tal-Ftehim ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:

                     (1)

                     Id-Direttiva 2009/128/KE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għal azzjoni Komunitarja biex jinkiseb użu sostenibbli tal-pestiċidi (1), kif korretta fil-ĠU L 161, 29.6.2010, p. 11, għandha tiġi inkorporata fil-Ftehim ŻEE.

                     (2)

                     Għalhekk, l-Anness XX tal-Ftehim ŻEE għandu jiġi emendat kif meħtieġ,

               ADOTTA DIN ID-DEĊIŻJONI:
         Artikolu 1
         Dan li ġej jiddaħħal wara l-punt 1k (id-Direttiva 2003/35/KE tal-Parlament Ewropew u tal-Kunsill) tal-Anness XX tal-Ftehim ŻEE:

                     “1l.

                        32009 L 0128: Id-Direttiva 2009/128/KE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għal azzjoni Komunitarja biex jinkiseb użu sostenibbli tal-pestiċidi (ĠU L 309, 24.11.2009, p. 71), kif korretta fil-ĠU L 161, 29.6.2010, p. 11.
                     Id-dispożizzjonijiet tad-Direttiva, għall-finijiet ta' dan il-Ftehim, jinqraw bl-adattament li ġej:
                     Fir-rigward tan-Norveġja, il-kliem ‘26 ta' Novembru 2012’ fl-Artikolu 4(2) jinbidel bil-kliem ‘1 ta' Jannar 2016’.”

               Artikolu 2
         It-testi tad-Direttiva 2009/128/KE, kif korretti fil-ĠU L 161, 29.6.2010, p. 11, fil-lingwa Islandiża u f'dik Norveġiża, li għandhom jiġu ppubblikati fis-Suppliment ŻEE ta' Il-Ġurnal Uffiċjali tal-Unjoni Ewropea, huma awtentiċi.
         Artikolu 3
         Din id-Deċiżjoni għandha tidħol fis-seħħ fi […], dment li jkunu saru n-notifiki kollha taħt l-Artikolu 103(1) tal-Ftehim ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru …/… ta' … (2) [li tinkorpora r-Regolament (KE) Nru 1107/2009], skont liema data tkun l-iżjed tard.
         Artikolu 4
         Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 309, 24.11.2009, p. 71.

            (*)  [Ma huwa indikat l-ebda rekwiżit kostituzzjonali.] [Hemm indikati rekwiżiti kostituzzjonali.]

            (2)  ĠU L …


title: Deċiżjoni tal-Kunsill 2012/39/PESK tal- 25 ta’ Jannar 2012 li taħtar ir-Rappreżentant Speċjali tal-Unjoni Ewropea fil-Kosovo

text:
               26.1.2012

               MT

               Il-Ġurnal Uffiċjali tal-Unjoni Ewropea

               L 23/5

         DEĊIŻJONI TAL-KUNSILL 2012/39/PESK
   tal-25 ta’ Jannar 2012
   li taħtar ir-Rappreżentant Speċjali tal-Unjoni Ewropea fil-Kosovo (1)

   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-5 ta’ Diċembru 2011, il-Kunsill irriafferma l-impenn inekwivoku tiegħu għall-perspettiva Ewropea tal-Balkani tal-Punent, li jibqa’ essenzjali għall-istabbiltà, ir-rikonċiljazzjoni u l-futur tar-reġjun. Huwa kkonferma wkoll mill-ġdid il-politika tal-Unjoni lejn il-Kosovo kif imfakkra fil-konklużjonijiet preċedenti tal-Kunsill.

               (2)

               Fil-5 ta’ Mejju 2011, il-Kunsill adotta d-Deċiżjoni tal-Kunsill 2011/270/PESK (2) li taħtar lis-Sur Fernando GENTILINI bħala r-Rappreżentant Speċjali tal-Unjoni Ewropea (RSUE) fil-Kosovo, li l-mandat tiegħu jiskadi fil-31 ta’ Jannar 2011.

               (3)

               Is-Sur Samuel ŽBOGAR għandu jinħatar bħala RSUE fil-Kosovo mill-1 ta’ Frar 2012 sat-30 ta’ Ġunju 2013.

               (4)

               Il-Proċess ta’ Stabbilizzazzjoni u Assoċjazzjoni huwa l-qafas strateġiku għall-politika tal-Unjoni lejn ir-reġjun tal-Balkani tal-Punent, u l-istrumenti tiegħu japplikaw għall-Kosovo, inklużi sħubija Ewropea, djalogu politiku u tekniku bħala parti mid-djalogu tal-Proċess ta’ Stabbilizzazzjoni u Assoċjazzjoni, u programmi relatati ta’ assistenza mill-Unjoni.

               (5)

               Il-mandat tar-RSUE ser jiġi implimentat f’koordinazzjoni mal-Kummissjoni sabiex tiġi żgurata konsistenza ma’ attivitajiet rilevanti oħra li jaqgħu fl-ambitu tal-kompetenza tal-Unjoni.

               (6)

               Il-Kunsill jipprevedi li s-setgħat u l-awtoritajiet tar-RSUE u s-setgħat u l-awtoritajiet tal-Kap tal-Uffiċċju tal-Unjoni Ewropea fi Pristina għandhom jingħataw lill-istess persuna.

               (7)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Is-Sur Samuel ŽBOGAR huwa b’dan maħtur bħala Rappreżentant Speċjali tal-Unjoni Ewropea (RSUE) fil-Kosovo mill-1 ta’ Frar 2012 sat-30 ta’ Ġunju 2013. Il-mandat tar-RSUE jista’ jintemm qabel, jekk il-Kunsill jiddeċiedi hekk, fuq rakkomandazzjoni tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ).
   Artikolu 2
   Objettivi ta’ politika
   Il-mandat tar-RSUE għandu jkun ibbażat fuq l-objettivi ta’ politika tal-Unjoni fil-Kosovo. Dawn jinkludu rwol ewlieni fil-promozzjoni ta’ Kosovo stabbli, vijabbli, paċifiku, demokratiku u multietniku, it-tisħiħ tal-istabbiltà fir-reġjun u l-kontribut għall-kooperazzjoni reġjonali u r-relazzjonijiet tajbin mal-pajjiżi ġirien fil-Balkani tal-Punent; il-promozzjoni ta’ Kosovo li jkun impenjat għall-istat tad-dritt u għall-protezzjoni tal-minoritajiet u tal-wirt kulturali u reliġjuż; l-appoġġ għall-progress tal-Kosovo lejn l-Unjoni f’konformità mal-perspettiva Ewropea fir-reġjun, f’konformità mal-Konklużjonijiet rilevanti tal-Kunsill.
   Artikolu 3
   Mandat
   Sabiex jinkisbu l-objettivi ta’ politika, il-mandat tar-RSUE għandu jkun li:

               (a)

               joffri l-konsulenza u l-appoġġ tal-Unjoni fil-proċess politiku;

               (b)

               jippromovi koordinazzjoni politika ġenerali tal-Unjoni fil-Kosovo;

               (c)

               jsaħħaħ il-preżenza tal-Unjoni fil-Kosovo u jiżgura l-koerenza u l-effettività tagħha;

               (d)

               jipprovdi gwida politika lokali lill-Kap tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluż dwar l-aspetti politiċi ta’ kwistjonijiet relatati ma’ responsabbilitajiet eżekuttivi;

               (e)

               jiżgura l-konsistenza u l-koerenza tal-azzjoni tal-Unjoni fil-Kosovo;

               (f)

               jappoġġa l-progress tal-Kosovo lejn l-Unjoni, f’konformità mal-perspettiva Ewropea fir-reġjun, permezz ta’ komunikazzjoni pubblika mmirata u attivitajiet ta’ komunikazzjoni tal-Unjoni maħsubin biex ikunu żgurati l-fehim usa’ u l-appoġġ mill-pubbliku tal-Kosovo dwar kwistjonijiet relatati mal-Unjoni;

               (g)

               jissorvelja, jassisti u jiffaċilita l-progress dwar il-prijoritajiet politiċi, ekonomiċi u Ewropej, f’konformità mal-kompetenzi u r-responsabbiltajiet istituzzjonali rispettivi;

               (h)

               jikkontribwixxi għall-iżvilupp u l-konsolidazzjoni tar-rispett għad-drittijiet tal-bniedem u l-libertajiet fundamentali fil-Kosovo, inkluż fir-rigward tan-nisa u t-tfal, skont il-politika dwar id-drittijiet tal-bniedem tal-Unjoni u l-Linji Gwida tal-Unjoni dwar id-Drittijiet tal-Bniedem;

               (i)

               jassisti fl-implimentazzjoni tad-djalogu bejn Belgrad u Pristina ffaċilitat mill-Unjoni.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-Kumitat Politiku u ta’ Sigurtà (KPS) għandu jżomm kollegament privileġġat mar-RSUE u għandu jkun il-punt ta’ kuntatt primarju tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f’koordinazzjoni mill-qrib mas-Servizz Ewropew għall-Azzjoni Esterna (SEAE).
   Artikolu 5
   Finanzjament
   1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta’ Frar 2012 sat-30 ta’ Ġunju 2013 għandu jkun ta’ EUR 2 410 000.
   2.   In-nefqa għandha tiġi amministrata f’konformità mal-proċeduri u r-regoli applikabbli għall-baġit ġenerali tal-Unjoni. Iċ-ċittadini tal-pajjiżi tar-reġjun tal-Balkani tal-Punent għandhom ikunu permessi jitfgħu offerti għal kuntratti.
   3.   L-amministrazzjoni tan-nefqa għandha tkun suġġetta għal kuntrattat bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull infiq.
   Artikolu 6
   Struttura u kompożizzjoni tal-iskwadra
   1.   Għandu jiġi assenjat persunal ddedikat lir-RSUE biex jimplimenta l-mandat tiegħu u biex jikkontribwixxi għall-koerenza, il-viżibbiltà u l-effettività tal-azzjoni globali tal-Unjoni fil-Kosovo. Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli mill-istruttura tal-iskwadra tiegħu. L-iskwadra għandha tinkludi konsulenza esperta dwar kwistjonijiet speċifiċi ta’ politika kif meħtieġ mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra tiegħu.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta’ persunal biex jaħdem mar-RSUE. Is-salarju ta’ tali persunal issekondat għandu jkun kopert mill-Istat Membru, mill-istituzzjoni kkonċernata tal-Unjoni jew mis-SEAE, rispettivament. L-esperti ssekondati mill-Istati Membri għall-istituzzjonijiet tal-Unjoni jew is-SEAE jistgħu wkoll jiġu assenjati sabiex jaħdmu mar-RSUE. Il-persunal internazzjonali b’kuntratt għandu jkollu ċ-ċittadinanza ta’ Stat Membru.
   3.   Il-persunal kollu ssekondat għandu jibqa’ taħt l-awtorità amministrattiva tal-Istat Membru emittenti, l-istituzzjoni tal-Unjoni jew is-SEAE u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u l-persunal tiegħu
   Il-privileġġi, immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u tal-membri tal-persunal tiegħu għandhom jiġu miftehmin mal-parti/partijiet ospitanti skont il-każ. L-Istati Membri u l-Kummissjoni għandhom jagħtu l-appoġġ kollu meħtieġ għal dan il-għan.
   Artikolu 8
   Sigurtà ta’ informazzjoni klassifikata tal-UE
   1.   Ir-RSUE u l-membri tal-iskwadra tiegħu għandhom jirrispettaw il-prinċipji u l-istandards minimi ta’ sigurtà stabbiliti bid-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (3).
   2.   Ir-RGħ għandu l-awtorità sabiex jirrilaxxa lin-NATO/KFOR informazzjoni u dokumenti klassifikati tal-UE sal-livell “CONFIDENTIEL UE/EU CONFIDENTIAL” ġġenerati għall-finijiet tal-azzjoni, skont ir-regoli ta’ sigurtà għall-protezzjoni ta’ informazzjoni klassifikata tal-UE.
   3.   Ir-RGħ huwa awtorizzat biex jirrilaxxa lin-Nazzjonijiet Uniti (NU) u lill-Organizzazzjoni għas-Sigurtà u l-Kooperazzjoni fl-Ewropa (OSKE), skont il-ħtiġijiet operattivi tar-RSUE, informazzjoni u dokumenti klassifikati tal-UE sal-livell “RESTREINT UE/EU RESTRICTED” li jiġu ġġenerati għall-finijiet tal-azzjoni, skont ir-regoli ta’ sigurtà għall-protezzjoni ta’ informazzjoni klassifikata tal-UE. Għandhom jiġu mfassla arranġamenti lokali għal dan il-għan.
   4.   Ir-RGħ huwa awtorizzat jirrilaxxa lil partijiet terzi assoċjati ma’ din id-Deċiżjoni dokumenti mhux klassifikati tal-UE li jkunu relatati mad-deliberazzjonijiet tal-Kunsill rigward l-azzjoni koperta mill-obbligu tas-segretezza professjonali skont l-Artikolu 6(1) tar-Regoli ta’ Proċedura tal-Kunsill (4).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjoni tal-Unjoni u/jew l-Istati Membri, kif adatt, għandhom jipprovdu appoġġ loġistiku fir-reġjun.
   Artikolu 10
   Sigurtà
   Skont il-politika tal-Unjoni dwar is-sigurtà tal-persunal skjerat barra mill-Unjoni f’kapaċità operattiva taħt it-Titolu V tat-Trattat, ir-RSUE għandu jieħu l-miżuri prattikabbli raġonevoli kollha, f’konformità mal-mandat tiegħu u mas-sitwazzjoni ta’ sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tiegħu, partikolarment billi:

               (a)

               jistabbilixxi pjan ta’ sigurtà li jkun speċifiku għall-missjoni ibbażat fuq gwida mis-SEAE, li jinkludi miżuri ta’ sigurtà fiżiċi, organizzattivi u proċedurali speċifiċi għall-missjoni, li jirregolaw l-immaniġġar tal-moviment mingħajr periklu tal-persunal lejn, u ġewwa, iż-żona tal-missjoni, kif ukoll l-immaniġġar ta’ inċidenti ta’ sigurtà u li jinkludi pjan ta’ kontinġenza u ta’ evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b’assigurazzjoni ta’ riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tal-iskwadra tiegħu li jkunu ser jiġu skjerati barra l-Unjoni Ewropea, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jaslu fiż-żona tal-missjoni jew kif jaslu, abbażi tal-klassifikazzjonijiet tar-riskju assenjati liż-żona tal-missjoni mis-SEAE.

               (d)

               jiżgura li jiġu implimentati r-rakkomandazzjonijiet miftehmin kollha, magħmula wara valutazzjonijiet regolari ta’ sigurtà, u jippreżenta lill-Kunsill, lir-RGħ u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapport intermedju u tar-rapport dwar l-implimentazzjoni tal-mandat.

         Artikolu 11
   Rapportar
   Ir-RSUE għandu jipprovdi regolarment lir-RGħ u lill-KPS rapporti orali u bil-miktub. Ir-RSUE għandu jippreżenta wkoll rapport, kif meħtieġ, lill-gruppi ta’ ħidma tal-Kunsill. Rapporti regolari bil-miktub għandhom jiġu ċċirkolati permezz tan-network COREU. Fuq ir-rakkomandazzjoni tar-RGħ jew tal-KPS, ir-RSUE għandu jipprovdi rapporti lill-Kunsill Affarijiet Barranin.
   Artikolu 12
   Koordinazzjoni
   1.   Ir-RSUE għandu jippromwovi l-koordinazzjoni politika ġenerali tal-Unjoni. Huwa għandu jgħin biex jiġi żgurat li l-istrumenti kollha tal-Unjoni fuq il-post ikunu użati b’mod koerenti biex jinkisbu l-objettivi ta’ politika tal-Unjoni. L-attivitajiet tar-RSUE għandhom jiġu kkoordinati ma’ dawk tal-Kummissjoni, kif ukoll ma’ dawk ta’ RSUE oħrajn li jkunu attivi fir-reġjun skont il-każ. Ir-RSUE għandu jipprovdi informazzjoni regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandu jinżamm kollegament mill-qrib mal-Kapijiet tad-delegazzjonijiet tal-Unjoni fir-reġjun u mal-Kapijiet tal-Missjoni tal-Istati Membri. Huma għandhom jagħmlu kull sforz biex jgħinu lir-RSUE fl-implimentazzjoni tal-mandat. Ir-RSUE għandu jipprovdi gwida politika lokali lill-Kap tal-EULEX KOSOVO, inkluż dwar l-aspetti politiċi ta’ kwistjonijiet relatati ma’ responsabbiltajiet eżekuttivi. Ir-RSUE u l-Kmandant tal-Operazzjoni Ċivili ser jikkonsultaw lil xulxin kif meħtieġ.
   3.   Ir-RSUE għandu wkoll iżomm kollegament ma’ aġenziji lokali rilevanti u ma’ atturi internazzjonali u reġjonali oħra fuq il-post.
   4.   Ir-RSUE, flimkien ma’ atturi tal-Unjoni oħra preżenti fuq il-post, għandu jiżgura t-tixrid u l-kondiviżjoni ta’ informazzjoni bejn l-atturi tal-Unjoni fuq il-post bil-ħsieb li jinkiseb livell għoli ta’ għarfien komuni dwar is-sitwazzjoni u ta’ valutazzjoni komuni.
   Artikolu 13
   Reviżjoni
   L-implimentazzjoni ta’ din id-Deċiżjoni u l-konsistenza tagħha ma’ kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lill-Kunsill, lir-RGħ u lill-Kummissjoni rapport ta’ progress sat-tmiem ta’ Novembru 2012 u rapport komprensiv dwar l-implementazzjoni tal-mandat fi tmiem il-mandat tar-RSUE.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Frar 2012.

      Magħmul fi Brussell, il-25 ta’ Jannar 2012.

            Għall-Kunsill

            Il-President

         N. WAMMEN

      (1)  Skont ir-Riżoluzzjoni 1244 (1999) tal-Kunsill tas-Sigurtà tan-Nazzjonijiet Uniti.

      (2)  ĠU L 119, 7.5.2011, p. 12.

      (3)  ĠU L 141, 27.5.2011, p. 17.

      (4)  Id-Deċiżjoni 2009/937/KE tal-1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).


title: Id-Deċiżjoni tal-Kummissjoni tad-9 ta’ Diċembru 1997 li temenda d-Deċiżjoni 83/247/KEE li tistabbilixxi Kumitat dwar il-Politika Komunitarja rigward il-Forestrija u l-Industriji bbażati fuq il-Forestrija

text:
Avviż Legali Importanti

|

31997D0837

Official Journal L 346 , 17/12/1997 P. 0095 - 0096

		Id-Deċiżjoni tal-Kummissjonitad-9 ta’ Diċembru 1997li temenda d-Deċiżjoni 83/247/KEE li tistabbilixxi Kumitat dwar il-Politika Komunitarja rigward il-Forestrija u l-Industriji bbażati fuq il-Forestrija(97/837/KE)IL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ewropea,Billi, fid-dawl ta’ l-evoluzzjoni ekonomika tal-forestrija u l-industriji bażati fuq il-forestrija fil-Komunità u l-bżonn li tiġi żgurata r-rappreżentazzjoni tad-diversi oqsma tagħha fil-kumitat, huwa xieraq li tiġi emendata d-Deċizjoni tal-Kummissjoni 83/247/KEE [1],IDDEĊIDIET DAN LI ĠEJ:Artikolu UnikuId-Deċiżjoni 83/247/KEE qiegħda b’hekk tiġi emendata kif ġej:1. L-Artikoli 1, 2, u 3 qed jinbidlu b’dan li ġej:"L-Artikolu 1Kumitat konsultattiv fuq il-politika dwar il-politika Komunitarja rigward il-forestrija u l-industriji bbażati fuq il-forestrija minn issa ‘l quddiem imsejjaħ "il-kumitat";, qiegħed b’hekk jiġi stabbilit taħt l-awspiċi tal-Kummissjoni. Il-kumitat għandu jikkonsisti minn rappreżentanti ta’l-organizzazzjonijiet Ewropej ta’l-industriji bbażati fuq il-forestrija.Artikolu 2Il-kumitat għandu, fuq talba tal-Kummissjoni, jew fuq inizjattiva tiegħu stess, jagħti parir lill-Kummissjoni fuq l-aspetti industrijali tal-politika Komunitarja li teffettwa l-forestrija u l-industriji bażati fuq il-forestrija, kif ukoll fuq is-swieq u kunsiderazzjonijet ekonomiċi oħra li jeffettwaw prodotti tal-forestrija fil-Komunità jew it-talba għalihom.Artikolu 3Il-kumitat għandu jkun magħmul minn 23 membru:- ħames membri li jirrappreżentaw is-settur tal-forestrija,- sitt membri li jirrappreżentaw l-industrija mekkanika ta’ l-injam,- sitt membri li jirrappreżentaw l-industriji li jipproduċu u jikkonvertu l-polpa, il-karta u l-boards,- sitt membri li jirrappreżentaw l-industrija ta’l-istampar u l-pubblikazzjoni.";2. L-Artikoli 5 u 6 qed jinbidlu b’dan li ġej:"L-Artikolu 5Iż-żmien tal-kariga tal-membri tal-kumitat għandu jkun ta’ sentejn, u jista’ jiġi mġedded wara għall-approvazzjoni tal-Kummissjoni. Meta jagħlaq il-perjodu ta’ sentejn, il-membri tal-kumitat għandhom jibqgħu fil-kariga sakemm jinbidlu jew sakemm iż-żmien tal-kariga tagħhom jiġġedded.Iż-żmien tal-kariga ta’membru għandu jintemm qabel ma jagħlaq il-perjodu ta’ sentejn fil-każ tar-riżenja jew il-mewt tiegħu.Huwa għandu jiġi sostitwit għall-bqija taż-żmien tiegħu fil-kariga skond id-dispożizzjonijiet ta’ l-Artikolu 4.Il-Membri ma għandhomx jitħallsu tas-servizzi tagħhom.Artikolu 6Il-lista tal-membri tal-kumitat għandha tiġi ppubblikata mill-Kummissjoni għal skop ta’ informazzjoni fil-Ġurnal Uffiċjali tal-Komunitajiet Ewropej.";3. L-Artikolu 10 qed jinbidel b’dan li ġej:"L-Artikolu 101. Il-kumitat u l-gruppi ta’ ħidma għandhom jiġu mlaqqgħin mill-president. Il-kumitat għandu jiltaqa’ fil-kwartieri generali tal-Kummissjoni.2. Ir-rappreżentanti tad-dipartimenti konċernati tal-Kummissjoni għandhom jieħdu sehem fil-laqgħat tal-kumitat u tal-gruppi ta’ ħidma."Magħmula fi Brussel, fid-9 ta’ Diċembru 1997.Għall-KummissjoniMartin BangemannMembru tal-Kummissjoni[1] ĠU L 137, tas-26.5.1983, p. 31.--------------------------------------------------L-ANNESSIl-KUMITAT DWAR POLITIKA KOMUNITARJA RIGWARD IL-FORESTRIJA U L-INDUSTRIJI BBAŻATI FUQ IL-FORESTRIJA1. | Is-settur tal-forestrija | 5 membri || Il-foresti pubbliċi | 1 || CEPF – Confederation européene des produceurs forestiers | 1 || USSE – Union de Silvicultores del Sur de Europa | 1 || UFE – Union of European Foresters | 1 || FECOF – Fédération européenne des communes forestieres | 1 |2. | L-industrija mekkanika ta’l-injam | 6 membri || CEI-Bois – Confederation europeenne des industries du bois | 1 || OES – Organisation europeenne des scieries | 1 || FESYP – Federation europeenne des syndicates de fabricants de panneaux de particules | 1 || FEROPA – Federation europeenne des fabricants de panneaux de fibres | 1 || FEIC – Federation europeenne des industries du contreplaque | 1 || Euro MDF – European Association of Medium Density Fireboard | 1 |3. | Il-fabbrikazzjoni u l-konverżjoni tal-polpa, tal-karta u tal-bord | 6 membri || CEPI – Confederation of European Paper Industries | 1 || EPIS – European Pulp Industry Sector | 1 || CEPI – Cartonboard/Procarton | 1 || SEKF – European Tissue Symposium | 1 || EDANA – European Disposables and Non-wovens Association | 1 || CITPA – Confederation internationale des transformateurs de papier et carton en Europe | 1 |4. | L-istampar u l-pubblikazzjoni | 6 membri || INTERGRAF – Confederation internationale de l’industrie graphique et des industries annexes | 1 || FAEP – Federation des associations d’editeurs de periodiques de la CEE | 1 || ENPA – European Newspaper Publishers Association | 1 || EAPD – European Association of Directory Publishers | 1 || KEP – European Publishers Council | 1 || FEP – Federation of European Publishers | 1 || Total | 23 |--------------------------------------------------